**South African Airways (SAA)** é a aeroliña nacional e a máis grande de Suráfrica. Ten a súa sede no Aeroporto Internacional de Johannesburgo-Oliver Reginald Tambo. A compañía voa a 42 destinos de todo o mundo dense o seu centro de operacións no citado aeroporto, usando unha frota de 53 avións. A aeroliña está dirixída polo CEO Monwabisi Kalawe.

South African Airways fundouse en 1934 tras a compra de Union Airways por parte do goberno surafricano. A aeroliña foi inicialmente supervisada e controlada pola administración surafricana de ferrocarrís e portos. Sancións de países africanos que lle prohibiron realizar escalas nos seus aeroportos debido ao apartheid forzárona a mercar avións de longo alcance, entre outras medidas, para contrarrestar esas restriccións. Durante ese tempo tamén era coñecido polo seu nome en lingua afrikaans, ***Suid-Afrikaanse Lugdiens (SAL)***, que foi abandonado. En 1997 a aeroliña pasou por un gran programa de renovación, que incluía un cambio de nome, imaxe e librea, ademais da introdución de servizos de venda de billetes a través de Internet. Dende entón a compañía uniuse á Star Alliance, e renovou a súa frota con avións máis modernos. En 2006 SAA separouse de Transnet, a súa compañía nai, para operar como unha aeroliña independente.

SAA é a aeroliña oficial da Asociación de Tenistas Profesionais. A compañía posúe Mango, unha aeroliña low cost doméstica, e estrableceu ligazóns con Airlink e South African Express.

En novembro de 2021, nun marco de colaboración estratéxica (SPF), asinado durante unha cerimonia en presenza do presidente surafricano Cyril Ramaphosa e do presidente de Kenya, Uhuru Kenyatta. Kenya Airways e South African Airways agora traballarán xuntos para "aumentar o tráfico de pasaxeiros, as opcións de carga e o comercio en xeral utilizando as forzas de Suráfrica, Kenya e África", explica un comunicado.

Frota
-----


**Frota de South African Airways**| Avión | En servizo | Pedidos | Pasaxeiros | Notas |
| --- | --- | --- | --- | --- |
| C | Y | Total |
| Airbus A319-132 | 7 | — | 25 | 95 | 120 |  |
| Airbus A320-232 | 10 | — | 24 | 114 | 138 |  |
| Airbus A330-200 | 6 | — | 36 | 186 | 222 |  |
| Airbus A330-300 | 5 | — | 46 | 203 | 249 |  |
| Airbus A340-300 | 7 | — | 38 | 215  231 | 253  269 | ZS-SXD coa librea do Team South Africa 2012 |
| Airbus A340-600 | 9 | — | 42 | 275 | 317 | ZS-SNC pintado coa librea de Star Alliance |
| Boeing 737-800 | 6 | — | 32 | 125 | 157 | ZS-SJV pintado coa librea de Star Alliance |
| Cargo Fleet |
| Boeing 737-300 | 3 | — | N/A |  |
| Total | 53 | — |  |  |

Notas
-----

1. ↑  Air Transport World (ed.). "South African Airways names new CEO". Consultado o 18 de setembro de 2014.
2. ↑  Airbus (ed.). "South African Airways (SAA) takes delivery of its first two A320s". Arquivado dende o orixinal o 13 de maio de 2014. Consultado o 19 de setembro de 2014.
3. ↑  Flightglobal (ed.). "South African Airways firms renegotiated A320 order". Consultado o 19 de setembro de 2014.
4. ↑  Planespotters (ed.). "A330-243 de SAA". Arquivado dende o orixinal o 24 de agosto de 2014. Consultado o 19 de setembro de 2014.
5. ↑  Iol (ed.). "SAA needs to choose well as it expands its fleet". Consultado o 19 de setembro de 2014.
6. ↑  Defence web (ed.). "New freighter for SAA". Consultado o 19 de setembro de 2014.

Véxase tamén
------------

### Ligazóns externas

* Páxina da aeroliña

|  |  |
| --- | --- |
| Control de autoridades | 
* Wd: Q223763
* WorldCat
* VIAF: 151244727
* EBID: ID
* GND: 271607-0
* LCCN: n50082800
* MAG: 1307700357

 |